Die wêreld in foto's – 11 Februarie 2020 | Maroela Media
Die wêreld in foto's – 11 Februarie 2020
'n Seun speel onder die Venezolaanse nasionale vlag tydens 'n protesoptog teen sanksies wat deur pres. Donald Trump se administrasie ingestel is. Dié sanksies beïnvloed die Venezolaanse staatslugdiens, Conviasa, nadelig. (Foto: Ariana Cubillos, AP)
'n Vrou met 'n plastiek reënjas en masker loop deur die strate van Beijing. Sedert die koronavirus uitgebreek het, het die daaglikse dodetal in China vir die eerste keer tot 100 gestyg. Meer as 1 000 mense is al sedert Desember as gevolg van besmetting met dié virus dood. (Foto: Andy Wong, AP)
'n Betoger met 'n plakkaat tydens 'n protesoptog in Beiroet, Libanon, wat die mosie van wantroue in die nuwe regering steun. (Foto: Hussein Malla, AP)
'n Meganiese graaf werk aan 'n padbouprojek wat deur die regering in Kaboel, Afganistan, gefinansier word. Volgens 'n onlangse verslag van 'n organisasie wat die miljarde dollar wat die VSA bestee aan die heropbou van dié oorloggeteisterde land monitor, het duisende mense hul lewens in die heropbouproses verloor. (Foto: Rahmat Gul, AP)
'n Tibettaanse lhasa apso neem deel aan die 144ste Westminster-hondeskou in New York. (Foto: Mark Lennihan, AP)